**      **

**Pastaiga izaugsmei**

**Viesītē netālu viens no otra atrodas vairāki uzņēmumi, kuru attīstībai nozīmīgs bijis “LEADER” atbalsts. Turklāt Viesītes kalnainās ieliņas vasaras sākumā ir īpaši skaistas. Tādēļ biedrība “Lauku partnerība Sēlija” 5.jūnijā pl.10.00 aicina doties pastaigā, kuras laikā izzināsim gan Viesītes seno stāstu, gan tiksimies ar Viesītes jaunajiem uzņēmējiem.**

Pastaiga pl.10.00 sāksies pie Mazā Bānīša parka, no kurienes Viesītes muzeja “Sēlija” vadītāja Aina Guoģe mūs vedīs cauri pilsētai un tās stāstiem.

Ap pusdienlaiku nonāksim dārzniecībā “Ratnieki”, kur pateicoties “LEADER” finansējumam radīta pievienotā vērtība saimniecībā izaudzētajai produkcijai – no tomātiem un garšaugiem tiek ražota 3 veidu tomātu sula – arī dzeltena, savukārt no sulas spiedpaliekām gatavoti garšvielu pulveri.

Pēcpusdienā dosimies uz SIA “Spāres – L”. Ar “LEADER” atbalstu uzņēmumā iegādātas akmens dzirnavas un citas iekārtas, lai savus izaudzētos graudus pārstrādātu miltos, ražotu bioloģiskos makaronus un gatavās maltītes krīzes situācijām vai tūrismam ar derīguma termiņu līdz 25 gadiem. Plānots, ka pastaiga noslēgsies ap pl.15.30

Pastaigai aicinām pievienoties ikvienu – Sēlijas vasara ir brīnišķīga, un ceļā satiktie stāsti noteikti var radīt iedvesmu savai izaugsmei. Plānotais pastaigas garums ir aptuveni 4 kilometri.

Lai piedalītos, nepieciešama iepriekšēja pieteikšanās, rakstot uz epasta adresi ieva.rozlapa@partneribaselija.